L-ex coach ta’ Inter Andrea Stramaccioni jinsab f’negozjati mal-federazzjoni tal-football Iranjana biex jinħatat coach tat-team nazzjonali tal-pajjiż wara esperjenza qasira mat-team lokali ta’ Esteghlal FC. Il-coach ta’ 44 sena mexxa lit-team li jilgħab fil-kampjonat Iranjan minn Ġunju sa Diċembru 2019 iżda ma baqax fil-kariga wara problemi finanzjarji li l-club beda jiffaċċja. Stramaccioni diġá kellu esperjenzi oħra barra l-Italja meta mexxa wkoll lil Panatinaikos u Sparta Prague. Barra Stramaccioni hemm ukoll l-ex coach tal-Albanija Gianni De Biasi li qed jiġi kkunsidrat għal din il-kariga.